Нұралы мұнай-газ кен орны — Қазақстан Энциклопедиясы
"Нұралы мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Нұралы мұнай-газ кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Нұралы мұнай-газ кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 170
TEXT: Қазақстан Энциклопедиясы Нұралы мұнай-газ кен орны - Қызылорда облысы, Жалағаш ауданы, Жосалы темір жол станциясынан солтүстік-шығысқа қарай 150 км жерде. Құрылымы 1986-1987 жылдары жүргізілген сейсмикалық барлау арқылы анықталған. Іздестіру-бұрғылау жұмыстары 1987 жылы басталып, сол жылы кен орны ашылды. Тектоникалық тұрғыда Нұралы кен ауд aны Ақсай көтерілімі аумағындағы күрделі құрылымда орналасқан. Кен орнында жоғары юралық және неоком түзілімдерінің мұнайгаздылығы анықталған. Ондағы өнімді горизонттар мұнайлы және мұнай газды болып бөлінген. Барлық шоғырларға күрделі құрылым тән. Табиғи резервуар типі бойынша шоғырлар пласты, линза тәрізді, литологияық экрандалған, стратиграфиялық және тектоникалық тұрғыдан шектелген. Өнімді горизонттардың жатыс тереңдігі 1620 мден 2050 м аралығында өзгереді. Юралық өнімді горизонттар терригенді жыныстардан құралған. Мұнайы жеңіл, тығыздығы 0, 807 – 0, 838 г/см 3, күкірті аз, жоғары парафинді, аз мөлшерде шайыр және асфальтендер кездеседі. Неоком М-ІІ-1 және M-ІІ-2 арысқұм свитасының өнімді горизонттары гравелиттерден, құмтасты және сазды алевролиттерден құралған. Мұнай шоғырларының ілеспе газдары ауыр, 49, 4 – 63, 83% метан, 30, 2 – 45% ауыр көмірсутектер, 2 – 3, 5% азот және аз мөлшерде гелий, көмір қышқыл газ бар. Қазақ энциклопедиясы
